"ธีระชัย"โยนสรรพากรแจงไม่เก็บภาษีหุ้นชินสัปดาห์หน้า
รมว.คลัง ปัดแจงไม่เก็บภาษีหุ้นชิน 1.2 หมื่นล้าน โยนให้กรมสรรพากรแจงสัปดาห์หน้า ใครต้องเป็นผู้รับผิดชอบความเสียหาย
19 ส.ค. 2554

รมว.คลัง ปัดแจงไม่เก็บภาษีหุ้นชิน 1.2 หมื่นล้าน โยนให้กรมสรรพากรแจงสัปดาห์หน้า ใครต้องเป็นผู้รับผิดชอบความเสียหาย
นายธีระชัย ภูวนาถนรานุบาล รมว.คลัง กล่าวว่า ในสัปดาห์หน้าจะให้ นายสาธิต รังคสิริ อธิบดีกรมสรรพากร มาชี้แจ้งผู้สื่อข่าวเรื่องการ เก็บภาษีหุ้นจาก พ.ต.ท.ทักษิณ ชินวัตร อดีตนายกรัฐมนตรี จำนวน 1.2 หมื่นล้านบาท ไม่ได้ ว่า สร้างความเสียหายกับรัฐหรือไม่ และใครจะต้องเป็นผู้รับผิดชอบดังกล่าว
รมว.คลัง กล่าวว่า เท่าที่ตรวจสอบข้อมูลการเก็บภาษีหุ้นดังกล่าว พบว่า ในส่วนของการเก็บภาษีหุ้น 1.2 หมื่นล้านบาท จากนายทองแท้ และ น.ส.พินทอง ชินวัตร ได้ข้อยุติแล้วว่าไม่เก็บและได้เสนอให้กระทรวงรับทราบแล้ว เหลือการเก็บภาษีหุ้นจากอดีตนายกรัฐมนตรีทักษิณ ซึ่งเป็นอำนาจของกรมสรรพากร ไม่เกี่ยวกับกระทรวง
นอกจากนี้ ยังมีกรณีการเก็บภาษีหุ้นจากบริษัทแอมเพิลริช ที่มีรายได้จากการขายหุ้นให้นายพานทองแท้ และ น.ส.พินทองทา ขณะนี้ทางกรมสรรพากรได้พิจารณาเป็นที่เรียบร้อย และจะเสนอให้คณะกรรมการวินิจฉัยภาษีของกระทรวงเป็นผู้ชี้ขาด